ຜູ້ປ່ວຍ ຄົນທີ 7 ເສຍຊີວິດ ຍ້ອນພະຍາດ ລະບົບ​ຫາຍ​ໃ​ຈ MERS ຢູ່ເກົາຫຼີໃຕ້
ກະຊວງ​ສາທາລະນະ​ສຸກເກົາຫລີ​ໃຕ້ ​ໄດ້​ປະກາດ ໃນວັນອັງຄານມື້ນີ້ວ່າ ຜູ້ຍິງອາຍຸ 68 ປີ ໄດ້ເສຍຊີວິດ ຍ້ອນພະຍາດ MERS ເປັນຄົນທີ 7.
ກະຊວງສາທາລະນະສຸກເກົາຫລີໃຕ້ ໄດ້ປະກາດກ່ຽວກັບການ ເສຍຊີວິດຂອງບຸກຄົນທີເຈັດຍ້ອນພະຍາດລະບົບຫາຍໃຈຮ້າຍ ແຮງຈາກພາກຕາເວັນອອກກາງຫລື MERS ກະຊວງສາທາກ່າວໃນວັນອັງຄານມື້ນີ້ວ່າ ຜູ້ເຄາະຮ້າຍອາຍຸ 68 ປີ ເປັນຜູ້ຍິງ ທີ່ໄດ້ເຂົ້າຮັບການປິ່ນປົວຢູ່ຫ້ອງສຸກເສີນໃນ ໂຮງໝໍທີ່ນະຄອນໂຊລ ບ່ອນທີ່ການຕິດແປດກ່ອນໜ້ານີ້ໄດ້ ເກີດຂື້ນ ກະຊວງສາທາຍັງລາຍງານອີກວ່າ ມີການລະບາດຂອງແປດ ກໍລະນີໃໝ່ ຊຶ່ງເຮັດໃຫ້ໂຕເລກຂອງຜູ້ຕິດເຊື້ອທັງໝົດ ເພີ້ມ ຂຶ້ນເປັນ 95 ກໍລະນີ ທ່ານ Jeong Eun-kyung ເຈົ້າໜ້າທີ່ສູນກາງຄວບຄຸມພະຍາດ ກ່າວວ່າ “ພວກເຮົາຢືນ ຢັນໄດ້ວ່າມີທັງໝົດ 95 ກໍລະນີຂອງພະຍາດ MERS ແຕ່ວ່າຢູ່ໃນຈຳນວນທັງໝົດນີ້ ມີ ຄົນເຈັບເກົ້າຄົນຍັງມີອາການບໍ່ແນ່ນອນ ມາຈົນຮອດມື້ເຊົ້ານີ້ ” ການແຜ່ລະບາດດັ່ງກ່າວ ໄດ້ພາໃຫ້ມີການກັກບໍລິເວນ 2,500 ຄົນທີ່ສົງໄສວ່າ ຕິດຕໍ່ກັບ ຄົນເຈັບ ທີ່ເປັນພະຍາດ MERS ບັນດາເຈົ້າໜ້າທີກ່າວວ່່າ ເຂົາເຈົ້າກຳລັງຕິດຕາມເບິ່ງ ສັນຍານໂທລະສັບມືຖືຂອງພວກທີ່ຖືກກັກບໍລິເວນ ເພື່ອໃຫ້ເປັນທີ່ແນ່ນອນວ່າ ພວກເຂົາ ປະຕິບັດຕາມຄຳສັ່ງດັ່ງກ່າວ ເກົາຫລີໃຕ້ຍັງໄດ້ສັ່ງໃຫ້ປິດໂຮງຮຽນເກືອບ 2000 ແຫ່ງ ໃນຄວາມພະຍາຍາມ ເພື່ອຍຸດຕິ ການແຜ່ລະບາດຂອງເຊື້ອພະຍາດ ກໍລະນີການຕິດແປດທັງໝົດ ແມ່ນໄດ້ເກີດຂື້ນຢູ່ໃນສະຖານທີ່ປິ່ນປົວສຸຂະພາບ ຕ່າງໆ